Document ID: 31994D0280

ODLOČBA KOMISIJE
z dne 28. aprila 1994
o spremembi Odločbe Komisije 92/471/EGS o pogojih za zdravstveno varstvo živali in izdajanju veterinarskih spričeval za uvoz govejih zarodkov iz tretjih držav
(Besedilo velja za EGP)
(94/280/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Direktivo 93/52/EGS [2], in zlasti člena 9 Direktive,
ker je Direktiva 89/556/EGS zarodke, pridobljene z nekaterimi metodami, izključila iz svojega področja uporabe;
ker je bilo z Direktivo 93/52/EGS področje uporabe Direktive 89/556/EGS razširjeno, tako da vključuje vse goveje zarodke, razen tistih, pridobljenih s prenosom jeder; ker se lahko zarodki, namenjeni obdelavi z metodami, ki vključujejo prodor skozi ovojnico jajčne celice, in tisti, pridobljeni z oploditvijo in vitro, vključijo v trgovanje ali uvažajo, če izpolnjujejo zahteve Direktive 89/556/EGS, z nekaterimi dodatnimi splošnimi ukrepi zaščite;
ker Odločba Komisije 94/113/ES [3] spreminja prilogi k direktivi zaradi določanja potrebnih dodatnih splošnih ukrepov zaščite;
ker je treba zaradi upoštevanja dodatnih splošnih ukrepov zaščite spremeniti Odločbo Komisije 92/471/EGS z dne 2. septembra 1992 o pogojih za zdravstveno varstvo živali in izdajanju veterinarskih spričeval za uvoz govejih zarodkov iz tretjih držav [4];
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Prilogi k Odločbi 92/471/EGS se nadomestita s prilogama k tej odločbi.
Člen 2
Ta odločba se začne uporabljati trideseti dan po uradnem obvestilu.
Člen 3
Ta odločba je naslovljena na države članice.
V Bruslju, 28. aprila 1994

Labels: 0
3
5
6